Document ID: 32010D0675

KOMISIJAS LĒMUMS
(2010. gada 8. novembris)
par dažu vielu neiekļaušanu I, I A vai I B pielikumā Eiropas Parlamenta un Padomes Direktīvā 98/8/EK par biocīdo produktu laišanu tirgū
(izziņots ar dokumenta numuru C(2010) 7579)
(Dokuments attiecas uz EEZ)
(2010/675/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
tā kā:
(1)
Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, I A vai I B pielikumā.
(2)
Attiecībā uz vairākām minētajā sarakstā iekļautajām vielām/produktu veidu kombinācijām vai nu visi dalībnieki ir pārtraukuši dalību pārbaudes programmā, vai arī dalībvalsts, kas izraudzīta par novērtēšanas ziņotāju, nav saņēmusi pilnīgu dokumentāciju laikposmā, kas noteikts Regulas (EK) Nr. 1451/2007 9. pantā un 12. panta 3. punktā.
(3)
Tāpēc, kā arī saskaņā ar Regulas (EK) Nr. 1451/2007 11. panta 2. punktu, 12. panta 1. punktu un 13. panta 5. punktu Komisija attiecīgi informējusi dalībvalstis. Šo informāciju publicēja arī elektroniski.
(4)
Triju mēnešu laikā pēc minētajām publikācijām vairāki uzņēmumi izrādīja interesi pārņemt dalībnieka funkcijas attiecībā uz attiecīgajām vielām un produktu veidiem. Tomēr vēlāk šie uzņēmumi nespēja iesniegt pilnīgu dokumentāciju.
(5)
Tāpēc saskaņā ar Regulas (EK) Nr. 1451/2007 12. panta 5. punktu attiecīgās vielas un produktu veidus neiekļauj Direktīvas 98/8/EK I, I A vai I B pielikumā.
(6)
Juridiskās noteiktības labad jāprecizē datums, pēc kura tādus biocīdo produktu veidus, kas satur šā lēmuma pielikumā norādītās aktīvās vielas, vairs nedrīkst laist tirgū.
(7)
Šajā lēmumā noteiktie pasākumi ir saskaņā ar Biocīdo produktu pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Šā lēmuma pielikumā norādītās vielas neiekļauj Direktīvas 98/8/EK I, I A vai I B pielikumā norādīto veidu produktos.
2. pants
Regulas (EK) Nr. 1451/2007 4. panta 2. punkta nolūkā no 2011. gada 1. novembra tādus biocīdo produktu veidus, kas satur šā lēmuma pielikumā norādītās aktīvās vielas, vairs nedrīkst laist tirgū.
3. pants
Šis lēmums ir adresēts dalībvalstīm.
Briselē, 2010. gada 8. novembrī

Labels: 0
3
1
20